ایرانین باشکندی تهران‌داکی لیدئرلر ذیروه‌سی اوچون گئری ساییم باشلادی.
جمهورباشقانی رجب طیب اردوغان، روسیا پرزیدنتی ولادیمیر پوتین و ایران پرزیدنتی حسن روحانی، یارین (۷ سپتامبر جمعه) بیر آرایا گله‌جک.
ذیروه‌ده، باش‌دا ادلب شهرین‌ده‌کی گلیشمه‌لر اولماقلا سوریه‌نین سیاسی گله‌جیی دگرلندیریله‌جک.
بیر طرف‌ده رژیم گوجلرینین محتمل ادلب عملیاتی، دیگر طرف‌ده کوالیسیون گوجلرینین ادلبده شیمیایی سلاح ایستیفاده ائدیله‌بیله‌جگی ادعاسی، سوریه‌ده گرگین‌لیگی داها دا آرتیردی.
ایندی گؤزلر تهران‌دا گئچیریله‌جک تورکیه-روسیا-ایران اوچلو ذیروه توپلانتی‌سین‌دا اولاجاق.
سوریه مسئله‌سی اوچون ایلک ذیروه، روسیا پرزیدنتی پوتینین ائو صاحیبلیین‌ده ۲۲ نوامبر ۲۰۱۷ده سوچی‌ده گئچیریلدی.
بو ایلین آوریل آیین‌دا لیدئرلر یئنی‌دن بیر آرایا گلدی. بئش آی سونرا گئچیریله‌ن بو ایکینجی ذیروه‌نین آدرسی ایسه آنکارا اولدو. اوچ لیدئر، ۴ آوریل‌ده پرزیدنت اردوغانین ائو صاحیبلیین‌ده جمهورباشقانلیغی ساراییندا گؤروشدو.
گؤزلر بو دفعه اوچونجو ذیروه اوچون تهران‌دا اولاجاق.
سوریه‌ده اوزون مدت‌لی حله یؤنلمیش تدبیرلر، تروریزمله مواریزه باغلامیندا ملموس فعالیتلر، ساحه‌ده‌کی وضعیتین نورماللاشماسی پروسه‌سیله باغلی مسئله‌لر ده لیدئرلر طرفین‌دن اله آلیناجاق.
آنکارانین بو پروسه‌ده توتومو آچیق؛ سوریه‌ده قالان سون چاتیشماسیزلیق بؤلگه‌سی ادلبین ایستاتوسونون قورونماسی و وطنداشلارین ضرر گؤرمه‌مه‌سی.
آنکارانین بیر چئکینجهسی ده محتمل عملیات سببیله تورکیه‌یه اولابیله‌جک یئنی بیر کؤچ دالغاسی.
پرزیدنت اردوغانین تهرانداکی ذیروه سونراسین‌دا پوتین ایله ایکی‌لی اولاراق گؤروشمه‌سی ده گؤزلنیر.
